# Europos Sąjungos C 325A/2022

| | ISSN 1977-0960 |
| --- | --- |
| Europos Sąjungos
  oficialusis leidinys | C 325A |
| | |
| Leidimas lietuvių kalba | Informacija ir pranešimai | 65 metai2022m. rugpjūčio 29d. |

ISSN 1977-0960

Europos Sąjungos

oficialusis leidinys

C 325A

Leidimas lietuvių kalba

Informacija ir pranešimai

65 metai2022m. rugpjūčio 29d.

---

| Turinys | Puslapis |
| --- | --- |
| | V   Nuomonės |
| | ADMINISTRACINĖS PROCEDŪROS |
| | Bendrijos augalų veislių tarnyba |
| 2022/C 325 A/01 | Kvietimas pareikšti susidomėjimą Bendrijos augalų veislių tarnybos Apeliacinės komisijos pirmininko pareigoms užimti – COM/2022/20088 | 1 |

Turinys

Puslapis

V   Nuomonės

ADMINISTRACINĖS PROCEDŪROS

Bendrijos augalų veislių tarnyba

2022/C 325 A/01

Kvietimas pareikšti susidomėjimą Bendrijos augalų veislių tarnybos Apeliacinės komisijos pirmininko pareigoms užimti – COM/2022/20088

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Bendrijos augalų veislių tarnyba

| 2022 8 29 | LT | Europos Sąjungos oficialusis leidinys | CA 325/1 |
| --- | --- | --- | --- |

2022 8 29

LT

Europos Sąjungos oficialusis leidinys

CA 325/1

---

Kvietimas pareikšti susidomėjimą Bendrijos augalų veislių tarnybos Apeliacinės komisijos pirmininko pareigoms užimti

COM/2022/20088

(2022/C 325 A/01)

Apie mus

Bendrijos augalų veislių tarnyba (toliau – BAVT arba Tarnyba) yra nepriklausoma ES agentūra, įsteigta 1994 m. liepos 27 d. Tarybos reglamentu (EB) Nr. 2100/94 dėl augalų veislių teisinės apsaugos Bendrijoje (1). BAVT yra juridinio asmens statusą turinti ES agentūra, atsakinga už Bendrijos augalų veislių nuosavybės teisių sistemos administravimą. Pagal šią sistemą naujoms augalų veislėms Europos Sąjungos lygmeniu suteikiama intelektinės nuosavybės teisių apsauga. BAVT uždavinys – taikyti ir puoselėti veiksmingą intelektinės nuosavybės teisių sistemą, kuri padeda kurti naujas augalų veisles visuomenės labui.

Tarnyba įsikūrusi Anžė (Prancūzijoje). Ji turi apie 50 darbuotojų ir maždaug 20 mln. EUR metinį biudžetą, kuris daugiausia finansuojamas iš įvairių jos renkamų mokesčių.

Daugiau informacijos rasite BAVT svetainėje https://cpvo.europa.eu.

Minėtu Reglamentu (EB) Nr. 2100/94 Tarnyboje numatoma įkurti vieną ar daugiau apeliacinių komisijų. Apeliacinė komisija įsteigiama Komisijos reglamentu (EB) Nr. 874/2009 (2) ir priima sprendimus dėl apeliacinių skundų, kuriais ginčijami Tarnybos sprendimai, susiję su, inter alia, Bendrijos augalų veislių teisinės apsaugos suteikimu arba atsisakymu ją suteikti, taip pat sprendimai dėl prieštaravimų suteikti apsaugą, dėl Bendrijos augalų veislių teisinės apsaugos negaliojimo arba atšaukimo arba dėl privalomų licencijų suteikimo arba atsisakymo jas suteikti.

Apeliacinė komisija yra sudaryta iš pirmininko, pranešėjo, kitų dviejų narių ir jų pakaitinių narių. Kai Apeliacinė komisija mano, kad to reikia dėl apeliacinio skundo pobūdžio, ji gali įtraukti daugiausia du papildomus narius.

Daugiau informacijos apie Apeliacinę komisiją pateikta BAVT svetainėje: https://cpvo.europa.eu/en/about-us/law-and-practice/board-appeal.

Siūlome

BAVT ieško Tarnybos Apeliacinės komisijos pirmininko.

Pirmininkas:

| — | kiekvienu konkrečiu atveju atrenka kitus Apeliacinės komisijos narius ir atitinkamus jų pakaitinius narius iš Tarnybos Administracinės tarybos parengto kvalifikuotų narių sąrašo; |
| --- | --- |

—

kiekvienu konkrečiu atveju atrenka kitus Apeliacinės komisijos narius ir atitinkamus jų pakaitinius narius iš Tarnybos Administracinės tarybos parengto kvalifikuotų narių sąrašo;

| — | vadovauja Tarnybos Apeliacinei komisijai ir vykdo įgaliojimus, patikėtus pirmininkui Reglamentu (EB) Nr. 2100/94; |
| --- | --- |

—

vadovauja Tarnybos Apeliacinei komisijai ir vykdo įgaliojimus, patikėtus pirmininkui Reglamentu (EB) Nr. 2100/94;

| — | atstovauja BAVT ir dalyvauja Tarpagentūrinio procedūrų tinklo (IAAPN) veikloje, skatinant ES agentūrų, kuriose įsteigta apeliacinė komisija ar jai lygiavertis organas, bendradarbiavimą, veiklos koordinavimą, dalijimąsi žiniomis ir geriausios praktikos pavyzdžiais apeliacinių procesų ir bendro intereso klausimais. |
| --- | --- |

—

atstovauja BAVT ir dalyvauja Tarpagentūrinio procedūrų tinklo (IAAPN) veikloje, skatinant ES agentūrų, kuriose įsteigta apeliacinė komisija ar jai lygiavertis organas, bendradarbiavimą, veiklos koordinavimą, dalijimąsi žiniomis ir geriausios praktikos pavyzdžiais apeliacinių procesų ir bendro intereso klausimais.

Apeliacinės komisijos pirmininkas yra nepriklausomas. Priimdamas sprendimus jis nėra saistomas jokių nurodymų.

Nesant pirmininko, pirmininko pareigas eina pakaitinis pirmininkas.

Reikalavimai

| — | Kandidatas turi būti vienos iš ES valstybių narių pilietis. |
| --- | --- |

—

Kandidatas turi būti vienos iš ES valstybių narių pilietis.

| — | Kandidatas negali eiti jokių kitų pareigų Bendrijos augalų veislių tarnyboje. |
| --- | --- |

—

Kandidatas negali eiti jokių kitų pareigų Bendrijos augalų veislių tarnyboje.

| — | Kandidatas turi labai gerai mokėti vieną iš oficialiųjų Europos Sąjungos kalbų (3) ir pakankamai gerai mokėti kurią nors kitą ES oficialiąją kalbą. |
| --- | --- |

—

Kandidatas turi labai gerai mokėti vieną iš oficialiųjų Europos Sąjungos kalbų (3) ir pakankamai gerai mokėti kurią nors kitą ES oficialiąją kalbą.

| — | Kandidatas taip pat privalo turėti:






  — | universitetinį teisinį išsilavinimą, geriausia intelektinių teisių ir (arba) augalų veislių teisės sričių magistro laipsnį; |
| --- | --- | --- |

—

Kandidatas taip pat privalo turėti:

—

universitetinį teisinį išsilavinimą, geriausia intelektinių teisių ir (arba) augalų veislių teisės sričių magistro laipsnį;

| — | ne mažiau kaip 10 metų darbo patirties, įgytos baigus studijas (4), intelektinės nuosavybės, augalų veislių teisinės apsaugos ar augalų veislių registravimo srityje; |
| --- | --- |

—

ne mažiau kaip 10 metų darbo patirties, įgytos baigus studijas (4), intelektinės nuosavybės, augalų veislių teisinės apsaugos ar augalų veislių registravimo srityje;

| — | teisminė arba susijusi intelektinių teisių srities patirtis, taip pat administracinė, vadovavimo patirtis, pageidautina, įgyta valstybės narės arba tarpvyriausybinės organizacijos viešojoje tarnyboje, būtų privalumas. |
| --- | --- |

—

teisminė arba susijusi intelektinių teisių srities patirtis, taip pat administracinė, vadovavimo patirtis, pageidautina, įgyta valstybės narės arba tarpvyriausybinės organizacijos viešojoje tarnyboje, būtų privalumas.

Pirmiau nurodyti reikalavimai turi būti įvykdyti iki paraiškų pateikimo termino.

Atranka ir paskyrimas

Dabartinė Apeliacinės komisijos pirmininko kadencija trunka iki 2023 m. vasario 18 d. Pagal Reglamento (EB) Nr. 2100/94 sąlygas Europos Sąjungos Taryba priima sprendimą dėl pirmininko skyrimo iš kandidatų sąrašo, kurį sudarys Europos Komisija, gavusi Bendrijos augalų veislių tarnybos Administracinės tarybos nuomonę.

Europos Komisija skelbia šį kvietimą pareikšti susidomėjimą, kad galėtų sudaryti galutinį kandidatų eiti Apeliacinės komisijos pirmininko pareigas sąrašą ir pateikti jį Tarybai. Kandidatai turėtų žinoti, kad įtraukimas į sąrašą dar nereiškia, kad jie bus paskirti į pareigas.

Europos Komisija sudarys atrankos komisiją, kuri pakvies į pokalbį kandidatus, kurių profilis geriausiai atitinka konkrečius pareiginius reikalavimus, atsižvelgdama į jų privalumus ir pirmiau išdėstytus kriterijus. Po šių pokalbių Europos Komisija patvirtins kandidatų sąrašą ir pateiks jį Tarnybos Administracinei tarybai, kad sulauktų jos nuomonės prieš pateikdama sąrašą Tarybai. Kandidatai gali būti pakviesti pokalbio su atitinkamu Komisijos nariu.

Kadencija trunka penkerius metus. Ji pratęsiama pagal Reglamentą (EB) Nr. 2100/94.

Lygios galimybės

Europos Komisija ir BAVT vykdo lygių galimybių ir nediskriminavimo politiką. BAVT vykdo lygių galimybių įdarbinimo politiką ir priima paraiškas nepriklausomai nuo lyties, rasės ar etninės kilmės, religijos ar tikėjimo, amžiaus ar seksualinės orientacijos, civilinės būklės ar šeiminės padėties. Visiems pareiškėjams, siekiantiems dalyvauti atrankos procedūrose, bus suteiktos lygios galimybės parodyti savo gebėjimus. Kandidatų atranka vykdoma kuo platesniu geografiniu mastu iš visų Europos Sąjungos valstybių narių piliečių.

Įdarbinimo sąlygos

Pirmininkui nereikia stabdyti dabartinės profesinės veiklos, bet ta veikla turi atitikti Apeliacinės komisijos narių nepriklausomumo reikalavimus. Europos Sąjungos pareigūnų tarnybos nuostatai ir kitų tarnautojų įdarbinimo sąlygos (toliau – Tarnybos nuostatai) netaikomi Apeliacinės komisijos pirmininkui, pakaitiniam pirmininkui ir nariams (Reglamento (EB) Nr. 2100/94 31 ir 47 straipsniai), kurie dar nėra įdarbinti Europos Sąjungos tarnautojais.

Per kalendorinius metus pirmininkas turėtų eiti šias pareigas bent 10 dienų.

2019 m. rugsėjo 19 d. BAVT Administracinės tarybos sprendimu:

| A) | Apeliacinės komisijos pirmininko, kuris yra ES tarnautojas, atlyginimas:






  1. | ES tarnautojams, dirbantiems ES institucijoje, agentūroje, įstaigoje, tarnyboje ir paskirtiems dirbti BAVT Apeliacinėje komisijoje, neleidžiama gauti atlyginimo iš kitų ES institucijų; jiems tik gali būti kompensuojamos komandiruočių išlaidos, kaip numatyta Tarnybos nuostatuose. Todėl tikslinga dėl paskyrimo eiti pirmininko pareigas BAVT Apeliacinėje komisijoje susitarti su ES institucija ar agentūra, kurioje jie dirba. |
| --- | --- | --- |

A)

Apeliacinės komisijos pirmininko, kuris yra ES tarnautojas, atlyginimas:

1.

ES tarnautojams, dirbantiems ES institucijoje, agentūroje, įstaigoje, tarnyboje ir paskirtiems dirbti BAVT Apeliacinėje komisijoje, neleidžiama gauti atlyginimo iš kitų ES institucijų; jiems tik gali būti kompensuojamos komandiruočių išlaidos, kaip numatyta Tarnybos nuostatuose. Todėl tikslinga dėl paskyrimo eiti pirmininko pareigas BAVT Apeliacinėje komisijoje susitarti su ES institucija ar agentūra, kurioje jie dirba.

| 2. | BAVT gali sudaryti susitarimą dėl paslaugų lygio arba susitarimo memorandumą su ES institucija arba ES agentūra, siekdama reglamentuoti su jos darbuotojų išlaidomis (įskaitant komandiruočių išlaidas), patiriamomis dėl darbo BAVT Apeliacinėje komisijoje, susijusias sąlygas. |
| --- | --- |

2.

BAVT gali sudaryti susitarimą dėl paslaugų lygio arba susitarimo memorandumą su ES institucija arba ES agentūra, siekdama reglamentuoti su jos darbuotojų išlaidomis (įskaitant komandiruočių išlaidas), patiriamomis dėl darbo BAVT Apeliacinėje komisijoje, susijusias sąlygas.

| B) | Apeliacinės komisijos pirmininko, kuris nėra ES tarnautojas, atlyginimas:






  1. | atlyginimas už faktinę darbo dieną (1 diena / 8 val.) – 500 (EUR); |
| --- | --- | --- |

B)

Apeliacinės komisijos pirmininko, kuris nėra ES tarnautojas, atlyginimas:

1.

atlyginimas už faktinę darbo dieną (1 diena / 8 val.) – 500 (EUR);

| 2. | didžiausias atlyginimas už vieną apeliacinį skundą – 7 500 (EUR). |
| --- | --- |

2.

didžiausias atlyginimas už vieną apeliacinį skundą – 7 500 (EUR).

| 3. | Be minėto atlyginimo, Apeliacinės komisijos pirmininkui gali būti:






  a) | padengiamos kelionės ir gyvenimo išlaidos pagal naujausias ekspertų, atvykstančių į BAVT posėdžius arba vykstančių BAVT vardu į posėdžius, išlaidų atlyginimo taisykles; |
| --- | --- | --- |

3.

Be minėto atlyginimo, Apeliacinės komisijos pirmininkui gali būti:

a)

padengiamos kelionės ir gyvenimo išlaidos pagal naujausias ekspertų, atvykstančių į BAVT posėdžius arba vykstančių BAVT vardu į posėdžius, išlaidų atlyginimo taisykles;

| b) | skiriama viena papildoma darbo diena kelionei į Anžė ir atgal, jei faktiškai vyksta žodinis bylos nagrinėjimas ir kelionė trunka ilgiau nei valandą. Tais atvejais, kai Apeliacinė komisija nagrinėja kelias bylas per vieną ar kelias dienas iš eilės, kelionei skiriama tik viena papildoma diena. |
| --- | --- |

b)

skiriama viena papildoma darbo diena kelionei į Anžė ir atgal, jei faktiškai vyksta žodinis bylos nagrinėjimas ir kelionė trunka ilgiau nei valandą. Tais atvejais, kai Apeliacinė komisija nagrinėja kelias bylas per vieną ar kelias dienas iš eilės, kelionei skiriama tik viena papildoma diena.

3 punktas nebūtų taikomas tais atvejais, kai posėdis vyksta virtualiai.

Apeliacinės komisijos posėdžiai rengiami BAVT būstinėje Anžė (Prancūzijoje) arba virtualiai.

Pareigas galima eiti nuo 2023 m. vasario 19 d.

Nepriklausomumas ir interesų deklaravimas

Prieš pradėdamas eiti savo pareigas Apeliacinės komisijos pirmininkas turi patvirtinti, kad tarnaudamas viešajam interesui įsipareigoja veikti nepriklausomai ir deklaruoti visus interesus, kurie galėtų kelti abejonių dėl jo nepriklausomumo (5).

Paraiškų teikimo tvarka

Prieš teikdamas (-a) paraišką turėtumėte atidžiai pasitikrinti, ar atitinkate visus reikalavimus, ypač diplomų, profesinės patirties ir kalbinių gebėjimų reikalavimus. Jeigu netenkinamas bent vienas iš reikalavimų, kandidatas automatiškai pašalinamas iš atrankos procedūros.

Jeigu norite dalyvauti konkurse, turite užsiregistruoti internetu toliau nurodytoje svetainėje ir kiekvienu registracijos etapu laikytis pateiktų nurodymų:

https://ec.europa.eu/dgs/human-resources/seniormanagementvacancies/.

Turite turėti veikiantį e. pašto adresą. Jis bus naudojamas jūsų registracijai patvirtinti, be to, juo bus su jumis susisiekiama įvairiais procedūros etapais. Todėl, jeigu jūsų e. pašto adresas pasikeis, būtina apie tai pranešti Europos Komisijai.

Kad užbaigtumėte registraciją, į sistemą reikia įkelti PDF formato gyvenimo aprašymą, geriausia Europass CV formatu (6), ir internetu pateikti motyvacinį laišką (ne daugiau kaip 8 000 spaudos ženklų). Gyvenimo aprašymas ir motyvacinis laiškas gali būti teikiami bet kuria iš oficialiųjų Europos Sąjungos kalbų.

Baigę registraciją internete, e. paštu gausite patvirtinimą, kad jūsų paraiška užregistruota. Jei e. paštu negavote patvirtinimo, paraiška nebuvo užregistruota!

Atkreipkite dėmesį, kad paraiškos nagrinėjimo eigos negalite stebėti internetu. Apie jūsų paraiškos statusą jums tiesiogiai praneš Europos Komisija.

Jei norite gauti daugiau informacijos ir (arba) jei kiltų techninių nesklandumų, siųskite e. laišką šiuo adresu: HR-MANAGEMENT-ONLINE@ec.europa.eu.

Galutinis terminas

Galutinis registracijos terminas – 2022 m. rugsėjo 29 d., 12.00 val. Briuselio laiku; vėliau registracija negalima.

Jūs atsakingas (-a) už tai, kad registracijos internetu forma būtų užpildyta laiku. Primygtinai rekomenduojame nesiregistruoti paskutinėmis registracijai skirto laiko dienomis, nes dėl didelės interneto apkrovos arba dėl interneto ryšio sutrikimų registracija internetu gali nutrūkti neužbaigta, o tada reikia kartoti visą procedūrą. Pasibaigus registracijai skirtam laikui, nebegalėsite įvesti jokių duomenų. Registracijos formos, kurias vėluojama nusiųsti, nepriimamos.

Svarbi informacija kandidatams

Kandidatams primenama, kad įvairių atrankos komisijų darbas yra konfidencialus. Kandidatams draudžiama tiesiogiai arba netiesiogiai susisiekti su šių komisijų nariais arba prašyti kitų asmenų tai daryti jų vardu. Visos užklausos turi būti siunčiamos atitinkamos komisijos sekretoriatui.

Asmens duomenų apsauga

Komisija užtikrins, kad kandidatų asmens duomenys būtų tvarkomi laikantis Europos Parlamento ir Tarybos reglamento (ES) 2018/1725 (7). Tai visų pirma taikoma tokių duomenų konfidencialumui ir saugumui.

---

(1)  OL L 227, 1994 9 1, p. 1.

(2)  2009 m. rugsėjo 17 d. Komisijos reglamentas (EB) Nr. 874/2009, nustatantis Tarybos reglamento (EB) Nr. 2100/94 nuostatų, susijusių su Bendrijos augalų veislių tarnybos atliekamomis procedūromis, įgyvendinimo taisykles (OL L 251, 2009 9 24, p. 3).

(3)  https://eur-lex.europa.eu/legal-content/LT/TXT/?uri=CELEX%3A01958R0001-20130701

(4)  Atsižvelgiama tik į faktiniais darbo santykiais pagrįstą profesinę patirtį, įgytą atliekant realų, tikrą darbą už užmokestį kaip darbuotojui (pagal bet kokios rūšies sutartį) arba kaip paslaugos teikėjui. Ne visą darbo dieną vykdyta profesinė veikla apskaičiuojama proporcingai patvirtintai visą darbo dieną išdirbtų valandų procentinei daliai. Į motinystės, vaiko priežiūros ir (arba) įvaikinimo atostogas atsižvelgiama, jeigu atostogauta dirbant pagal darbo sutartį. Doktorantūros studijos prilyginamos profesinei patirčiai, net jeigu už jas negaunamas atlygis, tačiau tik iki trejų metų, su sąlyga, kad studijos buvo sėkmingai baigtos. Atitinkamas laikotarpis gali būti įskaičiuotas tik kartą.

(5)  Pagal BAVT interesų konfliktų prevencijos ir valdymo politiką, kurią BAVT Administracinė taryba patvirtino 2021 m. spalio 7 d. posėdyje.

(6)  Informacijos, kaip susikurti „Europass“ gyvenimo aprašymą, galite rasti internete https://europa.eu/europass/lt/create-europass-cv.

(7)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).

---